
ŠIAULIŲ MIESTO SAVIVALDYBĖS ADMINISTRACIJOS
STRATEGINIO PLANAVIMO IR FINANSŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2023 M. VASARIO 
2 D. SPRENDIMO NR. T-2 „DĖL ŠIAULIŲ MIESTO SAVIVALDYBĖS 2023 METŲ BIUDŽETO PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2023-05-12          
Šiauliai

Parengto sprendimo projekto tikslas ir uždaviniai.
Parengtas sprendimo projektas dėl Šiaulių miesto savivaldybės 2023 metų biudžeto pakeitimo. Lietuvos Respublikos teisėkūros pagrindų įstatymo 14 straipsnio 3 dalis nustato, kad kai keičiamame teisės akte keičiama daugiau kaip pusė jo straipsnių ar punktų, visas teisės aktas dėstomas nauja redakcija. 
Dabartinis sprendimo projekte aptariamų klausimų reguliavimas. 
Sprendimo projekto nauja redakcija parengta vadovaujantis: Lietuvos Respublikos švietimo, mokslo ir sporto ministro 2023 m. kovo 27 d. įsakymu Nr. V-413 „Dėl Lietuvos Respublikos 2023 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo patvirtinimo“, 2023 m. balandžio 11 d. įsakymu Nr. V-489 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“ ir 2023 m. balandžio 13 d. įsakymu Nr. V-508 „Dėl finansavimo skyrimo“, Lietuvos Respublikos sveikatos apsaugos ministro 2022 m. gruodžio 23 d. įsakymu Nr. V-1959 „Dėl Psichikos sveikatos stiprinimo, psichosocialinės pagalbos ir savižudybių prevencijos intervencijų plėtojimo veiksmų plano patvirtinimo“, Lietuvos Respublikos socialinės apsaugos ir darbo ministro 2022 m. gruodžio 30 d. įsakymu Nr. A1-905 „Dėl Lietuvos Respublikos Valstybės biudžeto lėšų, skirtų būstų nuomai iš fizinių ar juridinių asmenų apmokėti 2023 metais, paskirstymo savivaldybių administracijoms patvirtinimo“, LR Socialinės apsaugos ir darbo ministro 2023 m. vasario 1 d. įsakymu Nr. A1-64 „Dėl Projekto „Pabėgėlių iš Ukrainos priėmimas ir ankstyva integracija“ Nr. HOME/2022/AMIF/AG/EMAS/TF1/LT/0013, finansuojamo iš Prieglobsčio, migracijos ir integracijos fondo priemonės „Pagalba ekstremaliosios situacijos atveju“ lėšų, finansavimo tvarkos aprašo patvirtinimo“ ir 2023 m. balandžio 6 d. įsakymu „Dėl 2023 metų lėšų paskirstymo savivaldybėms bendruomeninei veiklai stiprinti, įgyvendinant nevyriausybinių organizacijų veiklos stiprinimo 2023-2025 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ bandomąjį modelį, patvirtinimo“.
Savivaldybės biudžeto asignavimus administruoja ir biudžeto vykdymą organizuoja Šiaulių miesto savivaldybės meras, vadovaudamasis Lietuvos Respublikos vietos savivaldos įstatymu, Šiaulių miesto savivaldybės tarybos 2022 m. birželio 22 d. sprendimu Nr. T-265 „Dėl Šiaulių miesto savivaldybės biudžeto sudarymo, vykdymo ir atskaitomybės tvarkos aprašo patvirtinimo“. Sprendimo projektą dėl Šiaulių miesto savivaldybės 2023 metų biudžeto pakeitimo rengia Strateginio planavimo ir finansų skyrius, atsižvelgiant į asignavimų valdytojų gautus prašymus dėl biudžeto asignavimų pakeitimų bei Strateginio planavimo grupės (toliau – SPG) 2023 m. gegužės 2 d. ir 2023 m. gegužės 16 d. posėdžio nutarimais (SPG posėdžio protokolas VM-2 ir VM-3).
Sprendimo projekte numatytos naujos teisinio reglamentavimo nuostatos. 
Sprendimo projektas išdėstomas nauja redakcija. 
1.	Sprendimo projekte pajamos ir asignavimai didinami 7 876,2 tūkst. Eur:
1.1	17,8 tūkst. Eur didinamos Bendruomeninės sveikatos programos (09 programa) valstybės biudžeto lėšos (VB), skirtos socialinio recepto iniciatyvos bandomojo projekto įgyvendinimui (13,8 tūkst. Eur) ir elektromobiliui įsigyti (4,0 tūkst. Eur). Asignavimų valdytojas – Visuomenės sveikatos biuras (Sveikatos skyriaus 2023-04-24 raštas Nr. GF-156 ir Visuomenės sveikatos 2023-05-11 raštas Nr. BGF-1022);
1.2	500,0 tūkst. Eur didinamos Socialinės paramos įgyvendinimo programos (10 programa) valstybės biudžeto lėšos (VB), skirtos užtikrinti kompensacijų fiziniams ir juridiniams asmenims, perdavusiems savo būstą ar patalpas neatlygintinai naudotis panaudos pagrindais dėl karinių veiksmų iš Ukrainos pasitraukusiems gyventojams, apmokėti. Asignavimų valdytojas – Administracija (Socialinių išmokų ir kompensacijų skyriaus 2023-05-10 raštas Nr. GF-180);
1.3	1,3 tūkst. Eur didinamos Savivaldybės veiklos programos (11 programa) valstybės biudžeto lėšos (VB), skirtos stiprinti bendruomeninę veiklą savivaldybėse. Asignavimų valdytojas – Administracija (Nevyriausybinių organizacijų koordinatoriaus (vyr. specialisto) 2023-04-25 raštas GF-158); 
1.4	1 426,6 tūkst. Eur didinamos Miesto infrastruktūros objektų priežiūros, modernizavimo ir plėtros programos (04 programa) valstybės biudžeto lėšos (VB), skirtos miesto gatvių kapitalinio remonto (esminio pagerinimo darbų) darbų atlikimui. Asignavimų valdytojas – Administracija (Projektų valdymo skyriaus 2023-05-11 raštas Nr. GM-34);
1.5	4 583,1 tūkst. Eur Miesto ekonominės plėtros programos (05 programa) valstybės biudžeto lėšos (VB), skirtos geležinkelio vėžės (nuo pramonės parko iki planuojamo logistikos centro) įrengimo darbų finansavimui. Asignavimų valdytojas – Administracija (Projektų valdymo skyriaus 2023-05-09 raštas GM-34);
1.6	 3,7 tūkst. Eur didinamos Turto valdymo ir privatizavimo programos (06 programa) valstybės biudžeto lėšos (VB), skirtos kompensuoti savivaldybėms rinkoje nuomojamo būsto nuomos mokesčio dalį, aprūpinant asmenis ir šeimas socialiniu būstu. Asignavimų valdytojas – Administracija (Turto valdymo skyriaus 2023-04-14 raštas Nr. G-2759);
1.7	189,3 tūkst. Eur didinamos Švietimo prieinamumo ir kokybės užtikrinimo programos (08 programa) valstybės biudžeto lėšos (VB), kurios skirtos: vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui (92,1 tūkst. Eur), projekto „Tūkstantmečio mokyklos I“ finansavimui (60,0 tūkst. Eur) ir išlaidoms, susijusioms su savivaldybės mokyklų pedagoginio personalo (mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas) optimizavimu ir atnaujinimu, apmokėti (37,2 tūkst. Eur). Lėšų paskirstymas pagal asignavimų valdytojus pateiktas 1 lentelėje (Švietimo skyriaus 2023-04-13 raštas Nr. GF-140 ir 2023-05-10 raštas Nr. GF-178);
1.8	2,1 tūkst. Eur didinamos Švietimo prieinamumo ir kokybės užtikrinimo programos (08 programa) valstybės biudžeto lėšos (VB), skirtos lopšelio-darželio „Kregždutė“ modernizavimui. Asignavimų valdytojas – Administracija (Projektų valdymo skyriaus 2023-04-25 raštas Nr. GM-25);
1.9	151,3 tūkst. Eur didinamos Savivaldybės veiklos programos (11) valstybės biudžeto lėšos (VB), skirtos integracijos paslaugų trečiųjų šalių piliečiams teikimo ir stiprinimo priemonių įgyvendinimui. Asignavimų valdytojas – Administracija (Socialinių paslaugų skyriaus 2023-05-08 raštas Nr. GF-171);
1.10	323,1 tūkst. Eur didinamos Švietimo prieinamumo ir kokybės užtikrinimo programos (08 programa) Europos Sąjungos lėšos (ES), kurios skirtos: lopšelio-darželio „Kregždutė“ modernizavimui (23,1 tūkst. Eur) ir projekto „Tūkstantmečio mokyklos I“ finansavimui (300,0 tūkst. Eur). Asignavimų valdytojas – Administracija (Projektų valdymo skyriaus 2023-04-25 raštas Nr. GM-25 ir Švietimo skyriaus 2023-05-12 raštas Nr. GDA-59);
1.11	588,6 tūkst. Eur didinamos savivaldybės biudžeto lėšos (SB), gautos viršplaninės kitos pajamos iš projektų, kurios paskirstomos pagal SVP programas ir asignavimų valdytojus taip: 

	Didinama savivaldybės biudžeto lėšų (SB) suma (tūkst. Eur)
	SVP programos pavadinimas
	Skiriamų lėšų paskirtis
	Asignavimų valdytojas
	Gauti prašymų raštai 

	223,4
	Miesto infrastruktūros objektų priežiūros, modernizavimo ir plėtros programa      (04 programa)
	Gatvių valymui ir apšvietimui apmokėti (200,0 tūkst. Eur) bei Rėkyvos ir Medelyno seniūnijų aplinkos tvarkymui (23,4 tūkst. Eur)
	Administracija
	Miesto ūkio ir aplinkos skyriaus 2023-04-25 raštas Nr. GS-86, Rėkyvos seniūnijos 2023-04-25 raštas Nr. G-3073 ir Medelyno seniūnijos 2023-04-25 raštas GM-24

	8,1
	Miesto ekonominės plėtros programa      (05 programa)
	Elektros galios didinimo prisijungimo sąlygų, adresu Aviacijos g. 5, sąskaitos apmokėjimui
	Administracija
	Ekonomikos ir investicijų skyriaus 2023-04-25 raštas Nr. G-3081

	42,1
	Švietimo prieinamumo ir kokybės užtikrinimo programa
(08 programa)
	11,0 tūkst. Eur Menų mokyklos atvirame jaunimo centre įsteigtoms darbo su jaunimu gatvėje specialisto pareigybėms finansuoti
	Menų mokykla
	Jaunimo reikalų koordinatoriaus (vyriausiojo specialisto) 2023-04-17 raštas Nr. GS-76

	
	
	6,1 tūkst. Eur Švietimo centrui dviejų ilgamečių darbuotojų išeitinėms išmokoms išmokėti
	Švietimo centras
	Švietimo centro 2023-04-27 raštas Nr. GF-161

	
	
	25,0 tūkst. Eur švietimo įstaigų pastatų atnaujinimui ir remontui (22,9 tūkst. Eur) bei lopšelio-darželio „Kregždutė“ pastato modernizavimui (2,1 tūkst. Eur
	Administracija
	Projektų valdymo skyriaus 2023-04-25 raštas Nr. GM-25 ir Švietimo skyriaus 2023-04-05 raštas Nr. GDA-45

	315,0
	Savivaldybės veiklos programa      (11 programa)
	Perspėjimo sirenomis sistemos valdymo pulto techninei ir programinei įrangai modernizuoti (15,0 tūkst. Eur) ir palūkanoms, administravimo ir įsipareigojimo mokesčiams mokėti (300,0 tūkst. Eur)
	Administracija
	Civilinės saugos ir teisėtvarkos skyriaus 2023-04-25 raštas Nr. G-3050



1.12	89,3 tūkst. Eur didinamos įstaigų pajamų lėšos (PL): 62,3 tūkst. Eur didinamos Švietimo prieinamumo ir kokybės užtikrinimo programos (08 programa) ir 27,0 tūkst. Eur Socialinės paramos įgyvendinimo programos (10 programa) įstaigų pajamų lėšos (PL). Asignavimų valdytojai – „Juventos“ progimnazija – 35,3 tūkst. Eur („Juventos“ progimnazijos 2023-04-25 raštas Nr. BGF-863), Lieporių gimnazija – 27,0 tūkst. Eur (Lieporių gimnazijos 2023-05-02 raštas Nr. BGF-895) ir Globos namai – 27,0 tūkst. Eur (Globos namų 2023-04-25 raštas Nr. BGF-864).
2.	2 535,6 tūkst. Eur perskirstomi patvirtinti asignavimai tarp programų ir asignavimų valdytojų
2.1	2 534,6 tūkst. Eur perskirstomi tarp programų taip:
2.1.1. 2 525,0 tūkst. Eur mažinamos Miesto ekonominės plėtros programos (05 programa) savivaldybės biudžeto lėšos (SB) (asignavimų valdytojas – Administracija) ir 525,0 tūkst. Eur didinamos Aplinkos apsaugos programos (3), 1 000,0 tūkst. Eur didinama Miesto infrastruktūros objektų priežiūros, modernizavimo ir plėtros programos (04 programa) ir 1 000,0 tūkst. Eur didinama Švietimo prieinamumo ir kokybės užtikrinimo programos (08 programa) savivaldybės biudžeto lėšos (SB), nes pirminiame 2023 m. biudžete lėšos buvo suplanuotos priemonių, į kurias prašoma perkelti lėšas, įgyvendinimui, tačiau buvo laikinai paskolintos kitos priemonės įgyvendinimui kol bus paimta paskola. Kadangi paskolos sutartis jau sudaryta, lėšos grąžinamos. Asignavimų valdytojas – Administracija (Miesto ūkio ir aplinkos skyriaus 2023-04-25 raštas Nr. GS-86, Projektų valdymo skyriaus 2023-04-28 raštas Nr. G-3191). 
2.1.2. 9,6 tūkst. Eur mažinamos Socialinės paramos įgyvendinimo programos (10 programa) savivaldybės biudžeto praėjusių metų likučių lėšos SB(LIK) (asignavimų valdytojas – Administracija), likusios nuo projekto įkuriant bendruomeninius vaikų globos namus Šiaulių mieste (Projektų valdymo skyriaus 2023-04-28 raštas Nr. G-3215), ir ta pačia suma didinamos Švietimo prieinamumo ir kokybės užtikrinimo programos (08 programa)  savivaldybės biudžeto praėjusių metų likučių lėšos SB(LIK), skirtos švietimo įstaigų pastatų atnaujinimui ir remontui. Asignavimų valdytojas – Administracija (Švietimo skyriaus 2023-04-05 raštas Nr. GDA-45).
2.2     1,0 tūkst. Eur perskirstomi tarp asignavimų valdytojų taip: 
2.2.1.	1,0 tūkst. Eur mažinamos Švietimo prieinamumo ir kokybės užtikrinimo programos (08 programa) savivaldybės biudžeto lėšos (SB), asignavimų valdytojas – Administracija ir skiriamos asignavimų valdytojui – „Juventos“ progimnazijai jaunučių choro kelionės į Lietuvos vakarų krašto 2023 m. dainų šventę transporto išlaidoms padengti (Švietimo skyriaus 2023-04-21 raštas Nr. GM-22). 
Priėmus sprendimą, galimos pasekmės. Teigiamos – paskirstomi asignavimai programoms, numatytoms Šiaulių miesto savivaldybės 2023–2025 metų strateginiame veiklos plane, Neigiamos – nenumatoma. 
Sprendimui įgyvendinti reikalingos lėšos. Papildomų lėšų poreikis nereikalingas. 
Priėmus sprendimą, keičiami ar pripažįstami negaliojančiais teisės aktai. Nėra.
Sprendimui įgyvendinti reikalingi priimti papildomi teisės aktai: Savivaldybės administracijos direktoriaus patvirtinti savivaldybės biudžeto pajamų ir programų finansavimo bei programų vykdytojų veiklos planai. 
Sprendimo projekto antikorupcinis vertinimas. Vertinimas neatliekamas.
Sprendimo projektą parengė Strateginio planavimo ir finansų skyrius. Tiesioginis rengėjas - patarėja Irena Paliulytė, tel. 59 62 71, vyr. specialistė Janina Rusteikienė, tel. 59 62 93, vyr. specialistė Dovilė Jozonienė, tel. 59 62 73, vyr. specialistė Asta Ibėnienė, tel. 59 62 75.
Numatomo teisinio reguliavimo poveikio vertinimo rezultatai. Vertinimas neatliekamas.

